I en diskusjon om filmen i 1970 uttalte Bang-Hansen at Douglas også skulle speile mentaliteten hos folk flest, slik den kommer til uttrykk i eksempelvis leserinnlegg i avisene, preget av fordommer mot «intellektuelle, kunstnere, degos og jøder, moralisme og mentalitet». Hovedpersonen Douglas’ skråsikre og småborgerlige vesen skulle representere disse holdningene, men Bang-Hansen mente at få av datidens anmeldere fanget opp poenget.